આમ તો નરેન્દ્ર મોદી પાસે તૈયાર ભાષણ હતું. પરંતુ તેમણે હિન્દીમાં પોતાની સ્ટાઇલથી 45 મીનિટ સુધી ભાષણ કર્યું હતું અને ભૂતાનના સાંસદો તલ્લીનતાથી તેને સાંભળી રહ્યા હતા. ભારત-ભૂટાનના સંબંધ પર આધારિત નરેન્દ્ર મોદીના ભાષણનો અનુવાદ કરવા માટે દુભાષિયા પણ ત્યાં ઉપસ્થિત હતા. નરેન્દ્ર મોદીએ હિમાલયને સંયુક્ત વારસો ગણાવીને આ ક્ષેત્રમાં વિકાસ માટે ભાર મૂક્યો હતો. તેમણે એમ પણ જણાવ્યું કે ભારત હિમાલય પર અધ્યયન માટે એક યોજના બનાવી રહ્યું છે.